laion/Wikipedia-Exotic huggingface dataset:
হিপনোসিস

হিপনোসিস ছিল লন্ডনে অবস্থিত একটি ইংরেজ শিল্প নকশা দল যারা রক সঙ্গীতজ্ঞ এবং ব্যান্ডের অ্যালবামগুলির জন্য আ্যলবাম কভার তৈরিতে বিশেষত্ব অর্জন করেছিল। কমিশনের মধ্যে উল্লেখযোগ্য ছিল পিংক ফ্লয়েড, টি.রেক্স, প্রিটি থিংস, ব্ল্যাক স্যাবাথ, ইউএফও, ১০সিসি, ব্যাড কোম্পানি, লেড জেপেলিন, এসি/ডিসি, স্কর্পিয়ন্স, দ্য নাইস, পল ম্যাককার্টনি ও উইংস, অ্যালান পার্সসন প্রজেক্ট, জেনেসিস, পিটার গ্যাব্রিয়েল, ইলেকট্রিক লাইট অর্কেস্ট্রা, রেইনবো, স্টাইক্স এবং আল স্টুয়ার্ট। হিপগনোসিস প্রাথমিকভাবে কেমব্রিজের স্থানীয় স্টর্ম থরগের্সন ও অউব্রে পাওয়েল এবং পরবর্তীকালে পিটার ক্রিস্টোফারসন মিলে গঠিত। দলটি ১৯৮৩ সালে বিলুপ্ত হয়ে যায়, যদিও থরগের্সন ২০১৩ সালে তার মৃত্যুর আগে পর্যন্ত অ্যালবাম নকশার কাজ করেছিলেন। পাওয়েল চলচ্চিত্র এবং ভিডিওতে কাজ করেছেন, বিশেষত পল ম্যাককার্টনি এবং দ্য হুয়ের সাথে। তিনি পিংক ফ্লয়েড এবং তাদের প্রধান গিটারিস্ট ডেভিড গিলমোরের উভয়ের সৃজনশীল পরিচালক হিসাবে কাজ করেছেন। ক্রিস্টোফারসন অনেক ব্যান্ডের জন্য মিউজিক ভিডিও তৈরি করতে গিয়েছিলেন এবং সেক্স পিস্টলসের জন্য প্রথম দিকের কিছু প্রচারমূলক আলোকচিত্র শুট করেছিলেন, কিন্তু ২০১০ সালে মৃত্যুর আগ পর্যন্ত থ্রোবিং গ্রিসল, সাইকিক টিভি এবং কয়েল ব্যান্ডে প্রাথমিকভাবে একজন ইলেকট্রনিক সঙ্গীতশিল্পী হিসেবে তিনি কাজ করেছিলেন। "Helen Donlon interviews Hipgnosis"। londongrip.co.uk। ৫ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০১২।  থরগের্সন ও পাওয়েল ১৯৮২। Version 1 of the album shows an image of all four members. This first cover was designed by Cooke Key Associates. After Ricky Slaughter and Bram Tchaikovsky left The Motors the album was reissued with a new cover. That new cover is designed by Hipgnosis. থরগের্সন, স্টর্ম; পাওয়েল, অউব্রে (১৯৮২)। The photodesigns of Hipgnosis The Goodbye look (ইংরেজি ভাষায়)। ভার্মিলিয়ন। আইএসবিএন 0091506417। ওসিএলসি 10324185।  Allmusic album credits Unofficial Hipgnosis website
সুলতান উদ্দিন ভূঁইয়া

সুলতান উদ্দিন ভূঁইয়া (আনু. ১৯৫৩-১৩ জুন ২০২০) বাংলাদেশের নারায়ণগঞ্জ জেলার রাজনীতিবিদ ও নারায়ণগঞ্জ-১ আসনের সাবেক সংসদ সদস্য। সুলতান উদ্দিন ভূঁইয়া ১৯৫৩ সালে নারায়ণগঞ্জ জেলার রূপগঞ্জ উপজেলার মুড়াপাড়ায় জন্মগ্রহণ করেন। তিনি তৎকালীন ২২ পরিবার তথা ঐসময়কার শিল্পপতি গুলবক্স ভূঁইয়ার চতুর্থ ছেলে। সুলতান উদ্দিন ভূঁইয়া রাজনৈতিক জীবনের শুরুতে ছাত্রলীগের নেতা ছিলেন। জাতীয় পার্টিতে যোগদিয়ে ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে তিনি নারায়ণগঞ্জ-১ আসন থেকে সংসদ সদস্য নির্বাচিত হয়েছিলেন। ভূঁইয়া নারায়ণগঞ্জ ক্লাবের সাবেক সভাপতি, সুতা বণিক সমিতির সভাপতি এবং নারায়ণগঞ্জ চেম্বার অফ কমার্স অ্যান্ড ইন্ডাস্ট্রির সভাপতি ছিলেন। সুলতান উদ্দিন ভূঁইয়া ১৩ জুন ২০২০ সালে স্ট্রোক করে পক্ষাঘাতগ্রস্ত হয়ে ঢাকার ইউনাইটেড হাসপাতালে চিকিৎসাধীন অবস্থায় মৃত্যুবরণ করেন। তাকে নারায়ণগঞ্জ জেলার রূপগঞ্জ উপজেলার মুড়াপাড়ার পারিবারিক কবরস্থানে সমাহিত করে হয়। "Sultan Bhuiyan no more"। The Daily Star (ইংরেজি ভাষায়)। ২০২০-০৬-১৫। সংগ্রহের তারিখ ২০২০-০৬-১৮।  রূপগঞ্জ (নারায়ণগঞ্জ) প্রতিনিধি (১৪ জুন ২০২০)। "রূপগঞ্জের সাবেক এমপির মৃত্যু"। দৈনিক যুগান্তর। সংগ্রহের তারিখ ১৫ জুন ২০২০।  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  রূপগঞ্জ প্রতিনিধি (১৪ জুন ২০২০)। "সাবেক এমপি সুলতান উদ্দিন ভূঁইয়ার ইন্তেকাল"। দৈনিক বাংলাদেশ প্রতিদিন। সংগ্রহের তারিখ ১৫ জুন ২০২০।  সিনিয়র করেসপন্ডেন্ট (১৩ জুন ২০২০)। "নারায়ণগঞ্জের সাবেক সংসদ সদস্যের মৃত্যুতে জাপা'র শোক"। বাংলানিউজটোয়েন্টিফোর.কম। সংগ্রহের তারিখ ১৫ জুন ২০২০।
হ্যামন্ড ফারলঞ্জ

হ্যামন্ড অ্যালেন ফারলঞ্জ (ইংরেজি: Hammond Furlonge; জন্ম: ১৯ জুন, ১৯৩৪) ত্রিনিদাদের ফায়জাবাদের কাছাকাছি এপেক্স অয়েলফিল্ডস এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন হ্যামন্ড ফারলঞ্জ। দলে তিনি মূলতঃ ডানহাতি ব্যাটসম্যান হিসেবে খেলতেন। ১৯৫৪-৫৫ মৌসুম থেকে ১৯৬১-৬২ মৌসুম পর্যন্ত হ্যামন্ড ফারলঞ্জের প্রথম-শ্রেণীর খেলোয়াড়ী জীবন চলমান ছিল। সংক্ষিপ্ত খেলোয়াড়ী জীবন অতিবাহিত করেছিলেন হ্যামন্ড ফারলঞ্জ। ১৯৫৪-৫৫ মৌসুমে ত্রিনিদাদের পক্ষে প্রথম-শ্রেণীর ক্রিকেটে অভিষেক ঘটে তার। জেফ স্টলমেয়ারের সাথে ব্যাটিং উদ্বোধনে নেমেছিলেন তিনি। নিজস্ব তৃতীয় খেলায় সফররত অস্ট্রেলীয় একাদশের মুখোমুখি হন। ৫৭ ও অপরাজিত ১৫০ রানের ইনিংস খেলেন তিনি। ঐ খেলাটি ড্রয়ে পর্যবসিত হয়। প্রথম শতরানের কল্যাণে কিংস্টনে অনুষ্ঠিত টেস্টের জন্যে তাকে ওয়েস্ট ইন্ডিজ দলে অন্তর্ভুক্ত করা হয়। সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন হ্যামন্ড ফারলঞ্জ। ১১ জুন, ১৯৫৫ তারিখে কিংস্টনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৯ মার্চ, ১৯৫৬ তারিখে অকল্যান্ডে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি। ১৯৫৫ সালে ওয়েস্ট ইন্ডিজ সফরে আসা অস্ট্রেলিয়ার বিপক্ষে সিরিজের পঞ্চম টেস্ট খেলার জন্যে মনোনীত হন। জন হল্টের সাথে ব্যাটিং উদ্বোধনে নেমে ৪ ও ২৮ রান সংগ্রহ করেছিলেন তিনি। পরবর্তী শীতে ১৯৫৫-৫৬ মৌসুমে ওয়েস্ট ইন্ডিজ দলের সদস্যরূপে নিউজিল্যান্ড গমন করেন। দ্বিতীয় টেস্টে কোন রান তুলতে ব্যর্থতার পরিচয় দেন। তবে, সিরিজের চতুর্থ টেস্টে তাকে দলে অন্তর্ভুক্ত করা হয়। নিম্নমুখী রানের খেলায় ওয়েস্ট ইন্ডিজের প্রথম ইনিংসে সংগৃহীত ১৪৫ রানের মধ্যে নিজে করেন ৬৪ রান। ঐ খেলায় নিউজিল্যান্ড দল তাদের প্রথম টেস্ট জয় করতে সমর্থ হয়। ডিক ব্রিটেনডেন এ ইনিংস সম্পর্কে মন্তব্য করেন যে, ফারলঞ্জের দুই চোখে সিমারদের ভীতি লক্ষ্য করা যায়। তবে, ২১০ মিনিট বেশ সাহসিকতার পরিচয় দিয়ে স্বীয় দক্ষতা প্রদর্শন করেছিলেন। দেশে ফিরে আসার পর আর তাকে দল নির্বাচকমণ্ডলী কর্তৃক আমন্ত্রণ জানানো হয়নি। কিছুদিন পরই খেলার জগৎ থেকে অবসর নেন। আন্তর্জাতিক ক্রিকেট থেকে প্রত্যাখ্যাত হবার পর পরবর্তী ছয় মৌসুম ত্রিনিদাদের পক্ষে আরও কয়েকটি খেলায় অংশ নিয়েছিলেন তিনি। তন্মধ্যে, ১৯৬০-৬১ মৌসুমে বার্বাডোসের বিপক্ষে ১০৬ ও ৪৫ রান করেন। এ খেলায় তিনি একবারই অধিনায়কত্ব করেছিলেন। ১৯৬১-৬২ মৌসুমে সর্বশেষ প্রথম-শ্রেণীর খেলায় অংশ নিয়েছিলেন। তার অপর দুই ভ্রাতা - কার্ল ও কেনেথ ত্রিনিদাদের পক্ষে খেলেছিলেন। তিন ভাই একটি খেলায় একত্রে অংশ নেন। তন্মধ্যে, তিনি বার্বাডোসের বিপক্ষে অধিনায়কের দায়িত্বে ছিলেন। New Zealand v West Indies, Auckland 1955-56 Dick Brittenden, The Finest Years, A.H. & A.W. Reed, Wellington, 1977, p. 9. Trinidad v Barbados 1960-61 টম ডিউডনি সিরিল ক্রিস্টিয়ানি ওয়েস্ট ইন্ডিয়ান টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে হ্যামন্ড ফারলঞ্জ (ইংরেজি) ক্রিকেটআর্কাইভে হ্যামন্ড ফারলঞ্জ (সদস্যতা প্রয়োজনীয়) (ইংরেজি)
শাহাদত হোসেন (রাজনীতিবিদ)

শাহাদাত হোসাইন বাংলাদেশের সাতক্ষীরা জেলার রাজনীতিবিদ ও সাতক্ষীরা-৪ আসনের সাবেক সংসদ সদস্য। শাহাদাত হোসাইন সাতক্ষীরা জেলায় জন্মগ্রহণ করেন। শাহাদাত হোসাইন বাংলাদেশ জাতীয়তাবাদী দলের রাজনীতির সাথে জড়িত ছিলেন। তিনি তিনি ১৯৯১ সালের পঞ্চম জাতীয় সংসদ নির্বাচনে বিএনপির প্রার্থী হিসেবে সাতক্ষীরা-৪ আসন থেকে পরাজিত হন। ১৯৯৬ সালে তিনি জাতীয় পার্টিতে যোগ দিয়ে ১২ জুনের সপ্তম জাতীয় সংসদ নির্বাচনে সাতক্ষীরা-৪ আসন থেকে সংসদ সদস্য নির্বাচিত হন। "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।  "শাহাদত হোসেন, আসন নং: ১০৮, সাতক্ষীরা-৪, দল: জাতীয় পার্টি (লাঙল)"। দৈনিক প্রথম আলো। সংগ্রহের তারিখ ১৬ জুন ২০২০।
ওয়াজেদ আলী বিশ্বাস

ওয়াজেদ আলী বিশ্বাস (আনু. ১৯৪৭-৪ ডিসেম্বর ২০০৩) বাংলাদেশের সাতক্ষীরা জেলার রাজনীতিবিদ ও সাতক্ষীরা-৪ আসনের সাবেক সংসদ সদস্য। ওয়াজেদ আলী বিশ্বাস ১৯৪৭ সালে সাতক্ষীরা জেলায় জন্মগ্রহণ করেন। ওয়াজেদ আলী বিশ্বাস খুলনা ভিত্তিক দৈনিক জনতার খবর পত্রিকার মালিক ও বিএনপির কালীগঞ্জ উপজেলা শাখার সভাপতি ছিলেন। ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে সাতক্ষীরা-৪ আসন থেকে সংসদ সদস্য নির্বাচিত হন। ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে সাতক্ষীরা-৪ আসন থেকে পরাজিত হন। হিমায়িত চিংড়ি রফতানিকারী ওয়াজেদ আলীকে ১৮ ডিসেম্বর ২০০৩ সালে তৎকালীন প্রধানমন্ত্রী প্রধানমন্ত্রী খালেদা জিয়া জাতীয় রফতানি ট্রফি (স্বর্ণপদক) দিয়েছিলেন। তিনি সাতক্ষীরা জেলায় কৃষিক্ষেত্র, শিক্ষা ও সামাজিক সেবায় অবদানের জন্য রাষ্ট্রপতির পদকও পেয়েছিলেন। ওয়াজেদ আলী বিশ্বাস ২৪ ডিসেম্বর ২০০৩ সালে হৃদরোগে আক্রান্ত খুলনায় মৃত্যুবরণ করেন। "The Daily Star Web Edition Vol. 4 Num 207"। archive.thedailystar.net। ২০২০-০৬-১৮ তারিখে মূল থেকে আর্কাইভ করা। সংগ্রহের তারিখ ২০২০-০৬-১৬।  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "ভোট বিশ্লেষণ: সাতক্ষীরা-৪ আসনের হিসাব বড় জটিল"। দৈনিক পত্রদূত। ৪ ডিসেম্বর ২০১৮। ১৬ জুন ২০২০ তারিখে মূল থেকে আর্কাইভ করা। সংগ্রহের তারিখ ১৬ জুন ২০২০।  "সাতক্ষীরায় এপর্যন্ত এমপি হয়েছেন যারা: আধিক্য আ'লীগের, ভোটের পরিসংখ্যান | suprovatsatkhira.com"। দৈনিক সুপ্রভাত সাতক্ষীরা। ৩০ ডিসেম্বর ২০১৮। সংগ্রহের তারিখ ১৬ জুন ২০২০।
এম মনসুর আলী (সাতক্ষীরার রাজনীতিবিদ)

এম মনসুর আলী বাংলাদেশের সাতক্ষীরা জেলার রাজনীতিবিদ ও আইনজীবী। তিনি তৎকালীন খুলনা-১৩ ও সাতক্ষীরা-৪ আসনের সাবেক সংসদ সদস্য। এম মনসুর আলী সাতক্ষীরা জেলায় জন্মগ্রহণ করেন। এম মনসুর আলী একজন আইনজীবী। তিনি ন্যাশনাল আওয়ামী পার্টির রাজনীতির সাথে জড়িত ছিলেন। ১৯৭৩ সালের প্রথম জাতীয় সংসদ নির্বাচনে তিনি ন্যাপের প্রার্থী হিসেবে তিনি নির্বাচনে অংশ নিয়ে পরাজিত হন। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলে যোগ দিয়ে তৎকালীন খুলনা-১৩ আসন থেকে সংসদ সদস্য নির্বাচিত হয়েছিলেন। ১৯৮৬ সালের তৃতীয় নির্বাচনে তিনি স্বতন্ত্র প্রার্থী হিসেবে সাতক্ষীরা-৪ আসন থেকে নির্বাচনে অংশ নিয়ে পরাজিত হন। এর পর জাতীয় পার্টিতে যোগ দিয়ে ১৯৮৮ সালের চতুর্থ জাতীয় সংসদ নির্বাচনে সাতক্ষীরা-৪ আসন থেকে সংসদ সদস্য নির্বাচিত হন। তিনি ১৯৯১ সালের পঞ্চম জাতীয় সংসদ নির্বাচনে জাতীয় পার্টির প্রার্থী হিসেবে সাতক্ষীরা-৪ আসন থেকে পরাজিত হন। তিনি সাবেক বস্ত্র মন্ত্রী ছিলেন। তার ছেলে রহমতুল্লাহ পলাশ সাতক্ষীরা জেলা বিএনপির সাবেক সভাপতি। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  "ভোট বিশ্লেষণ: সাতক্ষীরা-৪ আসনের হিসাব বড় জটিল"। দৈনিক পত্রদূত। ৪ ডিসেম্বর ২০১৮। ১৬ জুন ২০২০ তারিখে মূল থেকে আর্কাইভ করা। সংগ্রহের তারিখ ১৬ জুন ২০২০।
মনসুর আহমদ গাজী

মনসুর আহমদ গাজী বাংলাদেশের সাতক্ষীরা জেলার রাজনীতিবিদ ও সাতক্ষীরা-৪ আসনের সাবেক সংসদ সদস্য। মনসুর আহমদ গাজী সাতক্ষীরা জেলায় জন্মগ্রহণ করেন। ।মুনসুর আহমেদ সাতক্ষীরার পারুলিয়া ইউনিয়ন পরিষদের ৩ বারের সাবেক চেয়ারম্যান। ১৯৭২ সালে মুক্তিযুদ্ধ পরবর্তী রিলিফ কমিটির সভাপতি ছিলেন। তিনি সাতক্ষীরা জেলা আওয়ামী লীগের সাবেক সাধারণ সম্পাদক। তিনি সাতক্ষীরা জেলা আওয়ামী লীগের সাবেক সহ সভাপতি। তিনি সাতক্ষীরা জেলা আওয়ামী লীগের সাবেক সাভাপতি। তিনি সাতক্ষীরা জেলা পরিষদের সাবেক চেয়ারম্যান। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "মনসুর আহমদ, আসন নং: ১০৮, সাতক্ষীরা-৪, দল: আওয়ামী লীগ (নৌকা)"। দৈনিক প্রথম আলো। সংগ্রহের তারিখ ১৬ জুন ২০২০।  "Satkhira JL leader held for attack on AL meeting - Countryside - observerbd.com"। The Daily Observer। ২০২০-১২-০৫ তারিখে মূল থেকে আর্কাইভ করা। সংগ্রহের তারিখ ২০২০-০৬-১৬।
ভালোবাসবো বাসবো রে বন্ধু তোমায় যতনে

‘ভালোবাসবো বাসবো রে বন্ধু তোমায় যতনে’ ২০০৬ সালে প্রকাশিত বাংলা চলচ্চিত্র সঙ্গীত। প্রণয়ধর্মী এই সঙ্গীত বা গানটি ২০০৬ সালে মুক্তিপ্রাপ্ত এস এ হক অলিক পরিচালিত চলচ্চিত্র হৃদয়ের কথা চলচ্চিত্রে ব্যবহার করা হয়েছে। হাবিব ওয়াহিদ সুর-সংগীতে এই গানে কণ্ঠ দেন হাবিব ওয়াহিদ ও কোরাস/বৃন্দগানে কন্ঠ দেন নাজমুন মুনিরা ন্যান্সি। চলচ্চিত্রে এই গানের চিত্রায়ণে অভিনয় ও ঠোট মিলিয়েছেন রিয়াজ, এটি ছিল ন্যান্সির প্রথম রেকর্ডকৃত গান, গানটির শেষাংশে বৃন্দগানে কন্ঠ দানের মাধ্যমে ন্যান্সির কণ্ঠশিল্পী হিসেবে সঙ্গীতজগতে আত্মপ্রকাশ ঘটে। ভালোবাসবো বাসবো রে বন্ধু তোমায় যতনে গানটি সিনেমার গল্পের ওপর ভিত্তি করে তৈরি করা হয়েছে। গানের কথা লিখেছেন জুয়েল মাহমুদ। সুর ও কম্পোজিশনে অনেক কাটাছেঁড়া, নতুন শব্দ সংযোজনা তুলে ধরার জন্য হয়ে কাজ করেছেন সংশ্লিষ্ট প্রত্যেকে। জুয়েল মাহমুদ এর কথা এই গানের সুরারোপ করেন হাবিব ওয়াহিদ। চলচ্চিত্রটি পেক্ষাগৃহে মুক্তির পূর্বেই এর গানের অডিও অ্যালবাম বাজারে রিলিজ করা হয়। ছবিতে হাবিবের কণ্ঠে গাওয়া এই গানটি অভাবনীয় জনপ্রিয়তা লাভ করে। বাংলাদেশ বেতারের চলচ্চিত্র সংগীতানুষ্ঠানে এই গান নিয়মিত প্রচার করা হয়। চলচ্চিত্র মুক্তির বার বছর পর অনুপম রেকর্ডিং মিডিয়ার ব্যানারে গানটির ভিডিও ২১ মে, ২০১৮ তারিখে ইউটিউবে অবমুক্ত করা হয়। গানটি জনপ্রিয়তার পাওয়ার পর লেজার ভিশন এর ব্যানারে হাবিব ওয়াহিদ পুনরায় একক সংস্করণ তৈরী করেন। "গল্পে গল্পে প্রেমের গান"। সমকাল (ইংরেজি ভাষায়)। ১৬ জুন ২০২০ তারিখে মূল থেকে আর্কাইভ করা। সংগ্রহের তারিখ ১৬ জুন ২০২০।  "The Daily Star Web Edition Vol. 5 Num 819"। archive.thedailystar.net। ২১ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ১৬ জুন ২০২০।  "প্রথম পারিশ্রমিক পেয়েছিলাম দুই হাজার টাকা : ন্যানসি"। jagonews24.com (ইংরেজি ভাষায়)। সংগ্রহের তারিখ ১৬ জুন ২০২০।  "আমার গানের অন্তর বাহির"। সংগ্রহের তারিখ ১৬ জুন ২০২০।  "খোঁজখবর :: দৈনিক ইত্তেফাক"। archive.ittefaq.com.bd (Bengali ভাষায়)। সংগ্রহের তারিখ ১৬ জুন ২০২০। উদ্ধৃতি শৈলী রক্ষণাবেক্ষণ: অচেনা ভাষা (link) "যোগ্য সম্মানটুকু পাইনি -সেলিম আহমেদ"। DailyInqilabOnline। সংগ্রহের তারিখ ১৬ জুন ২০২০।  "The Daily Star Web Edition Vol. 5 Num 989"। archive.thedailystar.net। সংগ্রহের তারিখ ১৬ জুন ২০২০।  "Bhalobasbo Basbo Re ভালোবাসবো বাসবো রে বন্ধু Riaz & Purnima Hridoyer Kotha"। সংগ্রহের তারিখ ১৬ জুন ২০২০।  "Hridoyer Kotha by Various Artists"। Apple Music (ইংরেজি ভাষায়)। সংগ্রহের তারিখ ১৬ জুন ২০২০।
হ্যারি ব্রোমফিল্ড

হ্যারি ডাডলি ব্রোমফিল্ড (ইংরেজি: Harry Bromfield; জন্ম: ২৬ জুন, ১৯৩২) কেপ প্রদেশের মোসেল বে এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬০-এর দশকের শুরুরদিকে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন হ্যারি ব্রোমফিল্ড। ১৯৫৬-৫৭ মৌসুম থেকে ১৯৬৮-৬৯ মৌসুম পর্যন্ত হ্যারি ব্রোমফিল্ডের প্রথম-শ্রেণীর খেলোয়াড়ী জীবন চলমান ছিল। ১২ বছরব্যাপী প্রথম-শ্রেণীর খেলোয়াড়ী জীবনে ওয়েস্টার্ন প্রভিন্সের পক্ষে ২০১টি উইকেট লাভের মাধ্যমে হ্যারি ব্রোমফিল্ড তার অফ ব্রেক বোলিংয়ের কার্যকারিতা প্রদর্শন করেছেন। ১৯৫৬-৫৭ মৌসুম থেকে ১৯৬৫-৬৬ মৌসুম পর্যন্ত ওয়েস্টার্ন প্রভিন্সের সদস্যরূপে খেলেন। তবে, ১৯৬৮-৬৯ মৌসুমে ওয়েস্টার্ন প্রভিন্সের পক্ষে আরও একটি খেলায় অংশ নিয়েছিলেন। ১৯৬০-৬১ মৌসুমে ট্রান্সভালের বিপক্ষে ব্যক্তিগত সেরা বোলিং পরিসংখ্যান ৭/৬০ দাঁড় করান। ১৯৬২-৬৩ মৌসুমে ট্রান্সভালের বিপক্ষে আবারও ৫/১০০ ও ৫/৬৪ লাভ করেন। খেলায় তার বোলিং পরিসংখ্যান ছিল ৭৬.৪-২৫-১৬৪-১০। নিচেরসারির ব্যাটসম্যান ও ডানহাতি অফ ব্রেক বোলার হ্যারি ব্রোমফিল্ডকে হিউ টেফিল্ডের যোগ্য উত্তরাধিকারী হিসেবে ভাবা হতো। কিন্তু, দক্ষিণ আফ্রিকা দলে খুব কমই টেস্ট খেলার সুযোগ লাভ করেছেন। সমগ্র খেলোয়াড়ী জীবনে নয়টিমাত্র টেস্টে অংশগ্রহণ করেছেন হ্যারি ব্রোমফিল্ড। ৮ ডিসেম্বর, ১৯৬১ তারিখে ডারবানে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ২২ জুলাই, ১৯৬৫ তারিখে লর্ডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি। হিউ টেফিল্ডের অবসর গ্রহণের পরই কেবল টেস্ট দলে অংশগ্রহণের সুযোগ পান। ১৯৬৪-৬৫ মৌসুমে কেপটাউনে সিরিজের তৃতীয় টেস্টে সফরকারী ইংল্যান্ডের সংগৃহীত ৪৪২ রানের বিপরীতে তিনি ৫৭.২ ওভারে ৫/৮৮ লাভ করেছেন। এটিই তার ব্যক্তিগত সেরা বোলিং পরিসংখ্যান হিসেবে রয়ে যায়। বেশ নিখুঁতভাবে বজায় রেখে এক প্রান্তে অবস্থান করে ক্রমাগত বোলিং করে গেছেন। এ টেস্টে ৫৭.২ ওভারের ম্যারাথন স্পেল করেন। কেবলমাত্র একবারই বিদেশ গমন করতে পেরেছিলেন। তবে, লর্ডস টেস্ট শেষে তাকে দলের বাইরে রাখা হয় ও তরুণ অ্যাথল ম্যাককিননকে তার স্থলাভিষিক্ত করা হয়। "Western Province v Transvaal 1960-61"। CricketArchive। সংগ্রহের তারিখ ২১ জুন ২০১৬।  "Western Province v Transvaal 1962-63"। CricketArchive। সংগ্রহের তারিখ ২১ জুন ২০১৬।  South Africa v England, Cape Town 1964-65 গডফ্রে লরেন্স কেন ভিলজোয়েন দক্ষিণ আফ্রিকান টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ইএসপিএনক্রিকইনফোতে হ্যারি ব্রোমফিল্ড (ইংরেজি) ক্রিকেটআর্কাইভে হ্যারি ব্রোমফিল্ড (সদস্যতা প্রয়োজনীয়) (ইংরেজি) "Where are the greats?"
প্রেস বিজ্ঞপ্তি

একটি প্রেস বিজ্ঞপ্তি বা প্রেস রিলিজ হল সংবাদমাধ্যমের সদস্যদের তথ্য সরবরাহের উদ্দেশ্যে, একটি দাপ্তরিক বিবৃতি প্রদান বা কোনও ঘোষণা দেওয়ার উদ্দেশ্যে দেওয়া একটি দাপ্তরিক বিবৃতি। একটি প্রেস বিজ্ঞপ্তি ঐতিহ্যগতভাবে শিরোনাম, ভূমিকা, দেহ এবং অন্যান্য তথ্যসহ নয়টি কাঠামোগত উপাদান নিয়ে গঠিত। সংবাদ বিজ্ঞপ্তিগুলি খবরের কাগজে এবং ইলেক্ট্রনিক মিডিয়া সদস্যদের কাছে সরবরাহ করা হতে পারে। প্রেস বিজ্ঞপ্তি ব্যবহারের মাধ্যমে সাধারণত গণমাধ্যম প্রতিষ্ঠানগুলো উপকৃত হয় কারণ তারা ব্যয় হ্রাস করতে এবং এর উপাদানের পরিমাণ কম সময়ে উন্নত করতে সহায়তা করে, যা মিডিয়া ফার্মগুলোর দ্বারা করানো হলে আরও বেশি সময় লাগে। পূর্বপরিকল্পিত হওয়ার কারণে, প্রেস বিজ্ঞপ্তি সাংবাদিকের সময় বাঁচায়, কেবল একটি ঘটনা লেখার ক্ষেত্রেই নয়, সংবাদটি হাতে হাতে গ্রহণে জন্য যে সময় এবং অর্থের দরকার তাও এটি বহুলাংশে হ্রাস করে। যদিও প্রেস বিজ্ঞপ্তি ব্যবহারে ফলে কোন সংস্থার সময় এবং অর্থ সাশ্রয় হতে পারে, এটি বিস্তৃত গণমাধ্যমের কাঠামো এবং শৈলীকে সীমাবদ্ধ করে। পাশাপাশি, প্রেস বিজ্ঞপ্তিগুলি তাদের আদিষ্ট সংগঠনের প্রতি পক্ষপাতদুষ্ট হতে পারে। ডিজিটাল যুগে গ্রাহকরা তাৎক্ষণিকভাবে তাদের তথ্য পেতে চান যা সংবাদ মাধ্যমকে যতটা সম্ভব অধিক উপাদান তৈরি করার জন্য চাপ দেয়। এ বিষয়টি সংবাদমাধ্যম সংস্থাগুলোকে প্রতিবেদন তৈরির ক্ষেত্রে প্রেস বিজ্ঞপ্তির উপর অধিক নির্ভর করতে বাধ্য করতে পারে।
অগ্রিম ফরমায়েশ

অগ্রিম ফরমায়েশ বা আগাম ফরমাশ বলতে এখনও বিক্রয়ের জন্য মুক্তিলাভ করেনি, এমন কোনও পণ্য বা সেবা ক্রয়ের জন্য অগ্রিম অর্থ প্রদানের মাধ্যমে সম্পূর্ণ বা আংশিকভাবে মূল্য পরিশোধ করে ফরমায়েশ করাকে বোঝায়। পণ্য উৎপাদনকারী বা বিক্রেতার দৃষ্টিকোণ থেকে অগ্রিম ফরমায়েশের সুবিধা প্রদান এক ধরনের বিপণন কৌশল। এর মাধ্যমে বিক্রেতা সম্ভাব্য ক্রেতার মনে পণ্যের ব্যাপারে প্রত্যাশা জাগিয়ে তোলেন, পণ্য প্রস্তুত বা মুক্তির আগেই বিজ্ঞাপনী কর্মকাণ্ড শুরু করতে পারেন, জনসাধারণের মনে পণ্য সম্পর্কে প্রতিক্রিয়া পরিমাপ করতে পারেন, পণ্যের মজুদ কতটুকু রাখতে হবে, তা হিসাব করতে পারেন, এবং নগদ অর্থের প্রবাহ উন্নত করতে পারেন। পণ্য উৎপাদনকারীরা অগ্রিম ফরমায়েশের পরিসংখ্যান থেকে বাজারে পণ্যের চাহিদা সম্বন্ধে ধারণা করতে পারেন এবং সেই অনুযায়ী পণ্যের উৎপাদন প্রক্রিয়ার গতি পরিবর্তন করতে পারেন। ক্রেতার দৃষ্টিকোণ থেকে অগ্রিম ফরমায়েশের সুবিধা হল এতে পণ্যের দাম স্থির থাকে, মুক্তির সাথে সাথে পণ্যের চালান নিশ্চিত হয় এবং মুক্তি পাবার আগে অপ্রত্যাশিতভাবে পণ্যের মূল্যবৃদ্ধি পেলেও তা থেকে ক্রেতা সুরক্ষা লাভ করে। অনেক সময় অগ্রিম ফরমায়েশ করলে ক্রেতাকে বিভিন্ন ছাড় ও অতিরিক্ত সুবিধা দেওয়া হয়। Pre-order, Oxford University Press, সংগ্রহের তারিখ ১৬ জুন ২০২০ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Henriette Martel-Lawson (২০০৪), 200 Marketing Ideas for Your Website, Marketing Cues, পৃষ্ঠা 84 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
জন নিকোলসন

জন ম্যাকেঞ্জি নিকলসন (জন্ম ২৩ জুন ১৯৬১) একজন স্কটিশ সাংবাদিক, সম্প্রচারক এবং স্কটিশ ন্যাশনাল পার্টি (এসএনপি) রাজনীতিবিদ। ২০১৯ সালের সাধারণ নির্বাচনের পর থেকে তিনি ওচিল এবং দক্ষিণ পার্থশায়ারের সংসদ সদস্য (এমপি) ছিলেন। তিনি পূর্বে পূর্ব ডানবার্টনশায়ারের এমপি ছিলেন, ২০১৫ সালের সাধারণ নির্বাচনে নির্বাচিত হয়েছিলেন এবং ২০১৭ সালের সাধারণ নির্বাচনে পরাজিত হয়েছিলেন। তিনি এসএনপি শ্যাডো সেক্রেটারি অফ স্টেট ফর কালচার, মিডিয়া এবং স্পোর্ট, হাউস অফ কমন্স কালচার, মিডিয়া এবং স্পোর্ট কমিটির সদস্য, গণতন্ত্র ও সংবিধানের জন্য অল পার্টি পার্লামেন্টারি গ্রুপের চেয়ার এবং গ্লোবাল এলজিবিটি+ অধিকারের APPG- এর ডেপুটি চেয়ার। "List of Members returned to Parliament at the General Election 2015 Scotland"। The Edinburgh Gazette। ১৫ মে ২০১৫। সংগ্রহের তারিখ ৩ জুন ২০১৫।  Brunskill, Ian (১৯ মার্চ ২০২০)। The Times guide to the House of Commons 2019 : the definitive record of Britain's historic 2019 General Election। পৃষ্ঠা 292। আইএসবিএন 978-0-00-839258-1। ওসিএলসি 1129682574।  "Minutes"। APPG on Global LGBT+ Rights (ইংরেজি ভাষায়)। ১৮ মার্চ ২০২১ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০২১।  "Officers"। APPG on Global LGBT+ Rights (ইংরেজি ভাষায়)। ৮ মার্চ ২০২১ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০২১।  "Digital, Culture, Media and Sport Committee – Membership – Committees – UK Parliament" (ইংরেজি ভাষায়)। Parliament of the United Kingdom। সংগ্রহের তারিখ ৯ মার্চ ২০২০।  "Political Stand with John Nicolson: What you can achieve when you work together"। Alloa and Hillfoots Advertiser (ইংরেজি ভাষায়)। ৪ মার্চ ২০২০। সংগ্রহের তারিখ ৯ মার্চ ২০২০।  SNP, the (২০২২-১২-১০)। "The real opposition: meet your new SNP Westminster Frontbench"। Scottish National Party (ইংরেজি ভাষায়)। সংগ্রহের তারিখ ২০২২-১২-১১।
ভিসেল কোবে

ভিসেল কোবে (ইংরেজি: Vissel Kobe, জাপানি: ヴィッセル神戸) হচ্ছে কৌবে ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৬৬ সালে প্রতিষ্ঠিত হয়েছে। ভিসেল কোবে তাদের সকল হোম ম্যাচ কৌবের নোয়েভির স্টেডিয়াম কোবে আয়োজন করে থাকে; যার ধারণক্ষমতা হচ্ছে ৩০,১৩৪। বর্তমানে এই ক্লাবের ম্যানেজারের দায়িত্ব পালন করছেন জাপানি সাবেক ফুটবল খেলোয়াড় আতসুহিরো মিউরা এবং সভাপতির দায়িত্ব পালন করছেন কাতসুয়া ইশিয়ামা। স্পেনীয় মধ্যমাঠের খেলোয়াড় আন্দ্রেস ইনিয়েস্তা এই ক্লাবের অধিনায়কের দায়িত্ব পালন করছেন। ঘরোয়া ফুটবলে, ভিসেল কোবে এপর্যন্ত ৭টি শিরোপা জয়লাভ করেছে; যার মধ্যে ১টি এম্পেরর'স কাপ, ১টি জাপানি সুপার কাপ এবং ৫টি চুগোকু সকার লিগ শিরোপা রয়েছে। কুনিয়ে কিতামোতো, হিদেও তানাকা, কাং-জো পার্ক, ইয়োশিতো ওকুবো এবং কাজুমা ওয়াতানাবের মতো খেলোয়াড়গণ ভিসেল কোবের জার্সি গায়ে মাঠ কাঁপিয়েছেন। এম্পেরর'স কাপ চ্যাম্পিয়ন (১): ২০১৯ জাপানি সুপার কাপ চ্যাম্পিয়ন (১): ২০২০ চুগোকু সকার লিগ (কাওয়াসাকি স্টিল মিজুশিমা হিসেবে) চ্যাম্পিয়ন (৫): ১৯৮০, ১৯৮১, ১৯৮২, ১৯৮৪, ১৯৮৫ চোনবুরি "CLUBS & PLAYERS : J.LEAGUE.JP"। jleague.jp। ৩১ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১৫ অক্টোবর ২০১৮।  "ভিসেল কোবে"। ট্রান্সফারমার্কেট। সংগ্রহের তারিখ ৮ মে ২০২১।  "J-League's Vissel Kobe announces business partnership with Thailand's Chonburi FC"। goal.com। মার্চ ৩০, ২০১২। সংগ্রহের তারিখ নভেম্বর ২৯, ২০১৩।  দাপ্তরিক ওয়েবসাইট (জাপানি) (ইংরেজি)
কালেহ রাক

কালেহ রাক ( ফার্সি: قلعه راك, কালেহ-ইয়ে রাগ নামেও পরিচিত) হল ইরানের খুজেস্তন প্রদেশের, মসজিদ সোলেমান শাহরিস্তানের কেন্দ্রীয় জেলার, জাহাঙ্গিরি পল্লী জেলার একটি গ্রাম। এটি আবজালো বাহরাম গ্রামের পশ্চিম পাশের পার্জার্ড (মনজেজি) গ্রামের দক্ষিণে অবস্থিত। এই গ্রামটি শহীদ বালি মোহাম্মদ সুসানীর জন্মস্থান। ২০০৬ সালের আদম শুমারি অনুযায়ী এই গ্রামে ১১টি পরিবার রয়েছে ও মোট লোক সংখ্যা ৫৪ জন। গ্রামটিতে বামদি (বাবা আহমদী), মনজেজী এবং মরি উপজাতি বাস করে। Qaleh Rak can be found at GEOnet Names Server, at this link, by opening the Advanced Search box, entering "-3079337" in the "Unique Feature Id" form, and clicking on "Search Database". "Census of the Islamic Republic of Iran, 1385 (2006)"। Islamic Republic of Iran। ২০১১-১১-১১ তারিখে মূল (Excel) থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আ জা সনম

আ জা সনম হচ্ছে ১৯৬৮ সালে মুক্তিপ্রাপ্ত একটি হিন্দি চলচ্চিত্র। ইউসুফ নকভির পরিচালনায় চলচ্চিত্রটিতে অভিনয় করেছিলেন ফিরোজ খান এবং তনুজা। চলচ্চিত্রটির সঙ্গীত পরিচালনা করেছিলেন ঊষা খান্না এবং গীতিকার ছিলেন ইন্দিভার। ডাঃ সতীশ বড় শহর থেকে একটি ছোট্ট গ্রামে ভ্রমণ করেন, যেখানে তিনি দরিদ্রদের সেবা করতে পারেন যাঁরা শহরে চিকিত্সার জন্য যেতে পারেন না। গ্রামে একবার তার সঙ্গে দেখা হয় শান্তির সাথে, যিনি তার বাবা, রাধেকিরণ নামে একজন প্রহরী রয়েছেন। শান্তি ও সতীশ দু'জনেই প্রেমে পড়ে এবং বিয়ে করার শপথ করে পরিবর্তন রাধেকিরনের একটি দুর্ঘটনা ঘটেছে এবং সতীশকে অবহিত না করে শান্তিকে পুনরায় শনাক্ত করতে চলে যায়। সতীশ শান্তিকে হারাতে গিয়ে বিধ্বস্ত হয়ে পড়েছিল এবং তার সন্ধান করার চেষ্টা করেও কোন লাভ হয় নি। তাঁর বাবা-মা চান তিনি কামিনীকে বিয়ে করুন এবং তিনি তা করতে রাজি হন। এরপরেই তিনি শান্তির ওপারে আসেন, এবং এই দেখে তিনি হতবাক হয়ে যান যে শান্তি বাচ্চা-ছেলের জন্ম দিয়েছে, তবে বাবা কে তা প্রকাশ করবেন না। সুলোচনা চট্টোপাধ্যায় - কামিনী ফিরোজ খান - ডাঃ সতীশ তনুজা - শান্তি বিপিন গুপ্ত - কামিনীর বাবা শিবরাজ - রাধেকিরণ দেবেন বর্মা - ডাঃ কৌশল বর্মা শামে বাহারা সুবহে চমন তু মেরে খোয়াবো কি পিয়ারি দুলহান - মোহাম্মাদ রফি জানে কাহা গায়ে তুম - মোহাম্মাদ রফি আজ কি রাত মেরে ভাস্তে কিয়া লায়ে হে - লতা মঙ্গেশকর ম্যাঁ চুম লো ইয়ে আদায়ে যারা কারিব আও - ঊষা খান্না, মোহাম্মাদ রফি আজা খাড়ি হুঁ তেরি রাহোঁ মেঁ - লতা মঙ্গেশকর এ্যা মেরে চঞ্চল চান্দা সো জা চ্যান সে - আশা ভোঁসলে, ঊষা খান্না "Aaja Sanam (1968) movie posters"। MoviePosterDB.com (ইংরেজি ভাষায়)। সংগ্রহের তারিখ ২০২৪-০২-০৪।  ""Aaja Sanam" (1968)"। Kinorium (ইংরেজি ভাষায়)। সংগ্রহের তারিখ ২০২৪-০২-০৪।  ইন্টারনেট মুভি ডেটাবেজে আ জা সনম (ইংরেজি)